<Questiones super librum *Sententiarum*>

Principium I

<Utrum lex Christi sit in preceptis rectissima>

*Quenam doctrina hec nova?* Ista questio movetur Marci 1 capitulo, quam alias in eiusdem libri principio pro meassumptam, pro themate iterumnunc resumo. Reverendi patres magistriacdomini carissimi, ego sensu puer et modicus intellectu, pauper et mendicuscuius mentis aciesignorantie nebulisinvalida, cuius mentis facies culpe maculis sordida est, cuius aspectus ignorantie cecitate ad yma deicitur, cuius affectus culpe gravitate trahitur ad infima, dum in excellentem lucem doctrine Christi nove prospicere cogito, dum ad transcendentemapicem nove legis evangelice assurgere cupio, sane ad hoc insufficiens penitusdeficio, sed offendit splendor oculos mentemque stupore, ac tante rei novitate percussustotusin admirationem rapior et in admirativequestionis cogor prorumpere verba dicens: *Quenam doctrina hec nova?*

Nec mirum: qualiter enim noctua lucem intuebitur, in cuius fulgore aquilevisus limpidissimus tenebrescit; qualiter fontales solis radios intuebitur talpa, si in eorum aspectu linceus oculus obtundatur; qualiter sublime pigmea brevitas tangere piramidis sufficiet ad cacumen, ubi gigantea proceritas non attingit; qualiter, inquam, ingenii mei moles ad illius doctrine verticem plumbea transvolabit, cuius tanta est altitudo, ut super sydera ad montem Seraphim extollatur. Sane hoc non video ullo posse fieri modo. Quare mente confusus erubescoet in admirativequestionis cogor prorumpere verba dicens: *Quenam doctrina hec nova?*

Quid igitur, dilectissimi, quid in tanto laberinto positus facturus sim ignoro, quid dicturus sim nescio, ymmo plane scio. Convertam enim mead Iesum Deum meumet implorabo misericordiam eius.

Cuius eius? Eius certe cuius misericordie *non est finis*, cuius misericordie *non est numerus*,cuius *miserationes super omnia opera eius*, in Ps.

Cuius eius? Eius qui *humilibus dat gratiam*, Iac. 4, qui prope est *omnibus invocantibus eum*, in Ps.

Cuius eius? Eius *a quo omnia*,ymmo *per quem omnia* $1 M 4vb $2 et in quo omnia, ad ICor., a quo *omne datum optimum et omne donum perfectum*, Iac. 1*.*

Cuius eius? Eius *sine* quo *factum est nichil*, Ioh. 1, sine quo, ut ait PLATO: “nullum recte formatur exordium”*.*

Convertam igitur, convertam me ad eum et eius misericordiam corde et ore hiis verbis suppliciterimplorabo: Summe parens, eterne Deus vivensque potestas, unica forma boni, recti via, limes honeste, fons vite, sol iusticie, pietatis asylum, rerum causa, manens ratio, noys alma, sophia vera, verusdies, lux nescia noctis*.*

Tu, Domine IESU, magister bone, doctor optime, cui data est *potestas in celo et in terra,* cuithesaurus gratiarum, cui clavis scientiarum, cui distributio doctrinarum indulta est, qui solus *aperis, et nemo claudit, qui solus claudis, et nemo aperit.*

Tu, Domine, irrora terram aridam, fecunda sterilem, doce cordis intima, solve labia peccatorum.

Tu, Domine, da lumen in corde, da verbum in ore, da celestem menti conscendere sedem, da fontem lustrare boni, da luce reperta in teconspicuos animi defigere visus, da bleso tua verba loqui mutoque loquelam*.*

Ego namque peccator indignissimus culpa onustior indigentior gratia, apud te, bone Iesu, lacrimis supplico, singultibus interpello ut me erudias in doctrina tua, ut me doceas in lege tua, aliter enim in admirationeconfundor, et in admirativequestionis cogor prorumpere verba dicens: *Quenam doctrina hec nova?*

Michi igitur, carissimi, michi talia supplicanti devotiuset attentius deprecantimisericordis miseratoris misericordia misero misericorditer miseretur. Enim vero dumsic apud dominum preces fundo, ecce videre videor senemvenerabilem italica gravitate severum sed gallica venustate serenum qui tanquam hostiarius evangelice scole pro aperiendis piis auditoribus ianuis clavem portans, qui tanquam pedellus evangelice scole pro castigandis hereticis virgam gestans, qui tanquam evangelice scole pedagogus pro informandis scolaribus inter utramque manum *Sententiarum* librum deferens, omnes ad doctrinam *Christi* novam suaviter allicit verba hec proferens:

Accedite, inquit, vos logici, quoniam hicdocetur omnium sciendorum summa veritas. Nam summa veritas atque lumen rationalis anime non nisi Deus est*.*

Accedite, vos physici, quoniam hic docetur omnium productorum primacausalitas. Nam omnesomnium naturarum cause in Deo sunt, et omnium rerum causa non nisi Deus est.

Accedite, vos ethici, quoniam hic docetur omnium agendorum vera honestas. Nambona et honesta vita non aliunde formatur, quam cum caritas observatur, hec autem Deus est.

Accedite, <vos> politici, quoniam hic docetur omnium regendorum recta equitas. Nam tunc regende reipublice salus optime custoditur cum bonum communediligitur, hoc autem summumatque verissimum Deus est.

Hic enimdocentur logici qualiterDeus novit ut veritas. *Ego*, inquit, *veritatem dico, quare vos non creditis michi*, Ioh. 8.

Hic docentur physici qualiter Deus agit ut causalitas. *Ego*, inquit, *sum Alpha et Omega, principium et finis*, Apoc. 1*.*

Hic docentur ethici qualiter Deus amat ut caritas, quia Deus *caritas est et qui manet in* ea *in Deo manet et Deus in eo*, Ioh. 4*.*

Hic docentur politici qualiter Deus regnat ut equitas, quia ipse *iudicaturus est orbem in equitate*, Act. 17*.* Hec igitur nove Christi doctrinesumma hec est, inquit, huius libri Sententiarum brevis sententia.

Hiis itaque auditis summa cum exultatione accedo ego ad hunc venerabilem senem etpedes ipsius multiplici osculorum impressione consignans eidem viva voce salutationis offero libamentaipsumquede doctrina sua interrogans in admirative questionis cogor prorumpere verba dicens: *Quenam doctrina hec nova?* que fuit questio a principio proposita vestris reverentiis sepius repetita.

Ad quam quidemquestionem prefatus ille venerabilis senex aperto suo Sententiarum libro, in quadripartito eiusdem volumine sub quadruplici conclusione respondet.

Prima est quod hec estdoctrina per quam summa Dei misteria secretius revelantur in primo.

Secunda est quod hec estdoctrina per quam nova mundi vestigia subtilius declarantur in secundo.

Tertia est quod hec estdoctrina per quam mira verbi$1 M 5rb$2 commertia sublimius reserantur in tertio.

Quarta est quod hec estdoctrina per quam pia lapsi remedia suavius propinantur in quarto.

Per ipsam namque revelantur secretius velata misteria summe Trinitatis quoad primum.

Per ipsam declarantur subtilius creata vestigia nove entitatis quoad secundum.

Per ipsam reserantur sublimius sacrata commertia mire caritatis quoad tertium.

Per ipsam propinantur suavius oblata remedia pie sanitatis quoad quartum.

Nam in hoc quadripartito Sententiarum libro tractat MAGISTER quadruplex doctrine Christi nove et evangelice legis archanum, evangeliste IOHANNI divinitus inspiratum, Ioh. 1 capitulo:

Primum est quod *in principio erat verbum et verbum erat apud Deum et Deus erat verbum*,quod est beate Trinitatis summum misterium, in primo libro.

Secundum est quod *omnia per ipsum facta sunt et sine ipso factum est nichil*, quod est create entitatis novum vestigium, in secundo libro.

Tertium est quod *verbum caro factum est*, quod est divine caritatis mirum commertium, in tertio libro.

Quartum est quod *habitavit in nobis et vidimus gloriam* *eius*, quod est humane sanitatis pium remedium, in quarto libro. Sic igitur per hanc doctrinam:

Altius erigitur humanus prospectus, quoad primum.

Dulcius instruitur humanus aspectus, quoad secundum.

Rectius dirigitur humanus profectus, quoadtertium.

Mitius corrigitur humanus defectus, quoad quartum.

Nam Magister in hoc Sententiarum libro correspondenter ad premissa:

Ad erigendum prospectum hominis agit de cognitione Dei perfecti luminis, in primo.

Ad instruendum aspectum hominis agit de creatione mundieffecti germinis, in secundo.

Ad dirigendum profectum hominis agit de communione Verbi affecti numinis, in tertio.

Adcorrigendum defectum hominis agit de curatione lapsi infecti seminis, in quarto.

Hee sunt igiturquatuorconclusiones ad questionem propositam responsales, quas Magister Sententiarum pertractat, de quarum prima nunc solum dicendum est, reservatis aliis suis locis.

$1 M 5va$2 Prima igitur conclusio est huic 1 libro *Sententiarum* correspondensquod hec est doctrina per quam summa Deimisteria secretius revelantur, per ipsam namque revelantur secretiusvelata misteria summe Trinitatis. Nam in hoc primo Sententiarum libro tractat MAGISTER illud doctrine Christi nove et evangelice legis archanum, evangeliste Iohanni divinitus inspiratum Ioh. 1 capitulo: *In principio erat verbum et verbum erat apud Deum et Deus erat verbum*, quodest beateTrinitatis summum misterium. Ubi queso videte, carissimi, circa misterium summe Trinitatis quatuor secretius revelari.

Primum est paternalis originatio, quia in principio, id est in Patre.

Secundum est filialis emanatio, quia erat Verbum, id est Filius.

Tertium est personalis distinctio, quia Verbum erat apud Deum.

Quartum est essentialis unio, quia Deus erat Verbum.

Hec est huius1 libri Sententiarum principalis materia et sententia generalis. Sic igitur per hanc doctrinam altius erigitur humanus prospectus. Nam MAGISTER in hoc 1 ad erigendum prospectum hominis agit de cognitione Dei perfecti luminis, ostendens quantum humana patiturimbecillitas, qualiter Deus est sine qualitate bonus, sine diversitate trinus, sine vicissitudine genitus, sine duratione productus, sine transmutatione missus, sine communicatione datus, sine quantitate equaliter magnus, sine multiplicitate multipliciter nominatus, sine momento undique sempiternus, sine loco ubique totus, sine mutabilitate omnia mutabilia faciens, sine necessitate omnia contingentia presciens, sine fatigatione omnia potens, sine affectione omnia volens, sine repugnantia omnibus presidens, sine fallacia omnibus precipiens*.* Hec est itaque 1 conclusionissententia, hec est huius 1 libri *Sententiarum* doctrina per quam ad Dei cognititonem humanus prospectus altius erigitur, per quam Deus humano intellectui contemplandus ostenditur, *nunc* quidem *per speculum* et *in enigmate* quousque *facie* *ad faciem* beatifice videatur. Quodnobis concedere dignetur qui est benedictus in secula seculorum. Amen.